title: Εκτελεστικός κανονισμός (ΕΕ) αριθ. 834/2014 της Επιτροπής, της 22ας Ιουλίου 2014 , για τη θέσπιση κανόνων σχετικά με την εφαρμογή του κοινού πλαισίου παρακολούθησης και αξιολόγησης της κοινής γεωργικής πολιτικής

text:
               1.8.2014

               EL

               Επίσημη Εφημερίδα της Ευρωπαϊκής Ένωσης

               L 230/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 834/2014 ΤΗΣ ΕΠΙΤΡΟΠΉΣ
   της 22ας Ιουλίου 2014
   για τη θέσπιση κανόνων σχετικά με την εφαρμογή του κοινού πλαισίου παρακολούθησης και αξιολόγησης της κοινής γεωργικής πολιτικής
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1306/2013 της 17ης Δεκεμβρίου 2013 του Ευρωπαϊκού Κοινοβουλίου και του Συμβουλίου σχετικά με τη χρηματοδότηση, τη διαχείριση και την παρακολούθηση της κοινής γεωργικής πολιτικής και την κατάργηση των κανονισμών (ΕΟΚ) αριθ. 352/78, (ΕΚ) αριθ. 165/94, (ΕΚ) αριθ. 2799/98, (ΕΚ) αριθ. 814/2000, (ΕΚ) αριθ. 1290/2005 και (ΕΚ) αριθ. 485/2008 του Συμβουλίου (1), και ιδίως το άρθρο 110 παράγραφοι 2 και 4,
   Εκτιμώντας τα ακόλουθα:

               (1)

               Ο κανονισμός (ΕΕ) αριθ. 1306/2013 προβλέπει κοινό πλαίσιο παρακολούθησης και αξιολόγησης για τη μέτρηση της απόδοσης της κοινής γεωργικής πολιτικής (ΚΓΠ). Για την εφαρμογή του εν λόγω πλαισίου, πρέπει να καθοριστούν κανόνες που να εξασφαλίζουν συνολική και τακτική αξιολόγηση της προόδου, της αποτελεσματικότητας και της αποδοτικότητας της ΚΓΠ σε σχέση με τους στόχους. Προκειμένου να δοθεί στα κράτη μέλη και την Επιτροπή η δυνατότητα να θέσουν σε εφαρμογή ένα συνεκτικό πλαίσιο παρακολούθησης και αξιολόγησης, θα πρέπει να καθοριστεί μια δέσμη κοινών δεικτών, όπως αναφέρεται στο άρθρο 110 παράγραφος 2 του κανονισμού (ΕΕ) αριθ. 1306/2013.

               (2)

               Οι εν λόγω δείκτες θα πρέπει να συνδέονται με τη δομή και τους στόχους της ΚΓΠ και να βασίζονται σε μετρήσιμα στοιχεία. Ως εκ τούτου, θα πρέπει να καθοριστούν διάφορα είδη δεικτών ώστε να καταστεί δυνατή η αξιολόγηση της ΚΓΠ σε όλα τα επίπεδα. Οι δείκτες αντικτύπου θα πρέπει να αντικατοπτρίζουν τους κοινούς βασικούς στόχους της ΚΓΠ, όπως ορίζονται στο άρθρο 110 παράγραφος 2 του κανονισμού (ΕΕ) αριθ. 1306/2013. Για κάθε έναν από τους εν λόγω κοινούς βασικούς στόχους μπορούν να προσδιοριστούν ειδικότεροι στόχοι, για τους οποίους πρέπει να καθοριστούν δείκτες αποτελεσμάτων. Οι ειδικοί αυτοί στόχοι περιλαμβάνουν το γεωργικό εισόδημα και τη μεταβλητότητά του, τη βελτίωση της ανταγωνιστικότητας του γεωργικού τομέα, τη σταθερότητα της αγοράς, τις προσδοκίες των καταναλωτών, την παροχή δημόσιων αγαθών και την προστασία του περιβάλλοντος, τον περιορισμό της κλιματικής αλλαγής και την προσαρμογή σε αυτή, και τη διατήρηση μιας διαφοροποιημένης γεωργίας, καθώς και τους ειδικούς στόχους που έχουν καθοριστεί για το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ), και συγκεκριμένα τις προτεραιότητες της Ένωσης για την αγροτική ανάπτυξη. Επιπλέον, η πρακτική εφαρμογή των μέσων της ΚΓΠ θα πρέπει να παρακολουθείται με βάση δείκτες επιδόσεων που είναι σε θέση να αντικατοπτρίζουν αυτό το επιχειρησιακό επίπεδο της ΚΓΠ.

               (3)

               Είναι σημαντικό να διασφαλιστεί ότι το πλαίσιο παρακολούθησης και αξιολόγησης μπορεί να χρησιμοποιηθεί αποτελεσματικά και σε ενδεδειγμένο χρόνο από τα κράτη μέλη και την Επιτροπή. Ως εκ τούτου, είναι σκόπιμο να απαιτηθεί από τα κράτη μέλη να διαβιβάζουν τις πληροφορίες που είναι απαραίτητες για την παρακολούθηση και την αξιολόγηση της ΚΓΠ πληροφορίες εντός των προθεσμιών που καθορίζονται στους σχετικούς κανονισμούς. Για την αποφυγή περιττού διοικητικού φόρτου, η Επιτροπή θα πρέπει, στο μέτρο του δυνατού, να κάνει χρήση των πληροφοριών που έχει ήδη στη διάθεσή της,

               (4)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής των γεωργικών ταμείων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Δείκτες
   Οι δείκτες που καθιστούν δυνατή την αξιολόγηση της προόδου, της αποτελεσματικότητας και της αποδοτικότητας της κοινής γεωργικής πολιτικής (ΚΓΠ) σε σχέση με τους στόχους που αναφέρονται στο άρθρο 110 παράγραφος 2 του κανονισμού (ΕΕ) αριθ. 1306/2013 πρέπει να είναι μετρήσιμοι. Οι δείκτες αυτοί περιλαμβάνουν:

               α)

               δείκτες αντικτύπου, όπως ορίζονται στο τμήμα 1 του παραρτήματος του παρόντος κανονισμού, οι οποίοι αντικατοπτρίζουν τους τομείς που αναμένεται να επηρεαστούν από την ΚΓΠ·

               β)

               δείκτες αποτελεσμάτων, όπως ορίζονται στο τμήμα 2 του παραρτήματος του παρόντος κανονισμού, οι οποίοι αντικατοπτρίζουν τα κύρια επιτεύγματα:

                           i)

                           του κανονισμού (ΕΕ) αριθ. 1305/2013 του Ευρωπαϊκού Κοινοβουλίου και του Συμβουλίου (2)·

                           ii)

                           του κανονισμού (ΕΕ) αριθ. 1306/2013·

                           iii)

                           του κανονισμού (ΕΕ) αριθ. 1307/2013 του Ευρωπαϊκού Κοινοβουλίου και του Συμβουλίου (3)· και

                           iv)

                           του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου (4)·

               γ)

               δείκτες επιδόσεων, όπως ορίζονται στο τμήμα 3 του παραρτήματος του παρόντος κανονισμού, οι οποίοι αντικατοπτρίζουν την εφαρμογή των σχετικών εργαλείων της ΚΓΠ·

               δ)

               δείκτες πλαισίου, όπως αναφέρονται στο τμήμα 4 του παραρτήματος του παρόντος κανονισμού, οι οποίοι αντικατοπτρίζουν τις σχετικές πτυχές των τάσεων του γενικού πλαισίου που ενδέχεται να επηρεάσουν την εφαρμογή, τα επιτεύγματα και τις επιδόσεις της ΚΓΠ·

         Οι δείκτες αποτελεσμάτων, οι δείκτες επιδόσεων και οι δείκτες πλαισίου, σχετικοί με την παρακολούθηση και την αξιολόγηση του Ευρωπαϊκού Γεωργικού Ταμείου Αγροτικής Ανάπτυξης (ΕΓΤΑΑ), καθορίζονται στον εκτελεστικό κανονισμό της Επιτροπής (ΕΕ) αριθ. 808/2014 (5).
   Άρθρο 2
   Παροχή πληροφοριών
   1.   Τα κράτη μέλη παρέχουν στην Επιτροπή τις πληροφορίες που απαιτούνται για την παρακολούθηση και την αξιολόγηση της απόδοσης της ΚΓΠ εντός των προθεσμιών για την υποβολή εκθέσεων και κοινοποιήσεων πληροφοριών σχετικά με τη λειτουργία των μέσων της ΚΓΠ που προβλέπονται στους κανονισμούς (ΕΕ) αριθ. 1305/2013, (ΕΕ) αριθ. 1306/2013, (ΕΕ) αριθ. 1307/2013 και (ΕΕ) αριθ. 1308/2013. Οι πληροφορίες αυτές πρέπει να είναι ακριβείς και αξιόπιστες.
   2.   Για την εφαρμογή του κοινού πλαισίου παρακολούθησης και αξιολόγησης, η Επιτροπή χρησιμοποιεί, στο μέτρο του δυνατού, τις ακόλουθες πληροφορίες που τα κράτη μέλη έχουν ήδη θέσει στη διάθεσή της μέσω των υφισταμένων μέσων για την ανταλλαγή πληροφοριών:

               α)

               πληροφορίες, κοινοποιήσεις και εκθέσεις που τέθηκαν στη διάθεση της Επιτροπής σε σχέση με την εφαρμογή των μέσων που λειτουργούν στο πλαίσιο της ΚΓΠ και την εφαρμογή της σχετικής περιβαλλοντικής νομοθεσίας της Ένωσης·

               β)

               πληροφορίες που τέθηκαν στη διάθεση της Επιτροπής στο πλαίσιο της εκκαθάρισης των λογαριασμών.

               γ)

               πληροφορίες που τέθηκαν στη διάθεση της Eurostat.

         Άρθρο 3
   Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 22 Ιουλίου 2014.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 347 της 20.12.2013, σ. 549.

      (2)  Κανονισμός (EE) αριθ. 1305/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) και την κατάργηση του κανονισμού (ΕΚ) αριθ. 1698/2005 του Συμβουλίου (ΕΕ L 347 της 20.12.2013, σ. 487).

      (3)  Κανονισμός (ΕΕ) αριθ. 1307/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, περί θεσπίσεως κανόνων για άμεσες ενισχύσεις στους γεωργούς βάσει καθεστώτων στήριξης στο πλαίσιο της κοινής γεωργικής πολιτικής και για την κατάργηση του κανονισμού (ΕΚ) αριθ. 637/2008 και του κανονισμού (ΕΚ) αριθ. 73/2009 του Συμβουλίου (ΕΕ L 347 της 20.12.2013, σ. 608).

      (4)  Κανονισμός (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (ΕΕ L 347 της 20.12.2013, σ. 671)·

      (5)  Εκτελεστικός κανονισμός (ΕΕ) αριθ. 808/2004 της Επιτροπής, της 17ης Ιουλίου 2014, σχετικά με τη θέσπιση κανόνων εφαρμογής του κανονισμού (ΕΕ) αριθ. 1305/2013 του Ευρωπαϊκού Κοινοβουλίου και του Συμβουλίου για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) (ΕΕ L 227 της 31.7.2014, σ.18).

      ΠΑΡΑΡΤΗΜΑ
      Δείκτες του κοινού πλαισίου παρακολούθησης και αξιολόγησης της κοινής γεωργικής πολιτικής (ΚΓΠ)
      1.   Δείκτες αντικτύπου που αναφέρονται στο άρθρο 1 πρώτο εδάφιο στοιχείο α),

                  1.

                  Γεωργικό επιχειρηματικό εισόδημα

                  2.

                  Γεωργικό εισόδημα συντελεστών παραγωγής

                  3.

                  Συνολική παραγωγικότητα των συντελεστών παραγωγής στον τομέα της γεωργίας

                  4.

                  Διακύμανση των τιμών βασικών προϊόντων της ΕΕ

                  5.

                  Εξέλιξη των τιμών καταναλωτή των προϊόντων διατροφής

                  6.

                  Γεωργικό εμπορικό ισοζύγιο

                  7.

                  Εκπομπές από τη γεωργία

                  8.

                  Δείκτης πτηνών που ζουν σε γεωργικές εκτάσεις

                  9.

                  Γεωργία υψηλής φυσικής αξίας

                  10.

                  Άντληση νερού στον τομέα της γεωργίας

                  11.

                  Ποιότητα του νερού

                  12.

                  Οργανικές ύλες του εδάφους σε αρόσιμη γη

                  13.

                  Διάβρωση εδάφους από το νερό

                  14.

                  Ποσοστό απασχόλησης στις αγροτικές περιοχές

                  15.

                  Βαθμός φτώχειας στις αγροτικές περιοχές

                  16.

                  Κατά κεφαλήν ΑΕΠ στις αγροτικές περιοχές

            2.   Δείκτες αποτελεσμάτων που αναφέρονται στο άρθρο 1 πρώτο εδάφιο στοιχείο β),

                  1.

                  Ποσοστό άμεσων ενισχύσεων στο γεωργικό εισόδημα

                  2.

                  Μεταβλητότητα του γεωργικού εισοδήματος

                              —

                              βάσει του τύπου εκμετάλλευσης

                              —

                              βάσει του οικονομικού μεγέθους

                  3.

                  Προστιθέμενη αξία για τους παραγωγούς πρωτογενών προϊόντων στην αλυσίδα τροφίμων

                  4.

                  Εξαγωγές γεωργικών προϊόντων της ΕΕ

                              —

                              μερίδιο των εξαγωγών γεωργικών προϊόντων της ΕΕ στις παγκόσμιες εξαγωγές

                              —

                              μερίδιο των τελικών προϊόντων στις εξαγωγές γεωργικών προϊόντων της ΕΕ

                  5.

                  Δημόσια παρέμβαση: % του όγκου των προϊόντων που αγοράζονται στο πλαίσιο παρεμβάσεων για αποθεματοποίηση επί της συνολικής παραγωγής της ΕΕ

                  6.

                  Ιδιωτική αποθεματοποίηση: % του όγκου των προϊόντων υπό ιδιωτική αποθεματοποίηση επί της συνολικής παραγωγής της ΕΕ

                  7.

                  Επιστροφές κατά την εξαγωγή: % του όγκου των προϊόντων που εξάγονται με επιστροφές κατά την εξαγωγή επί της συνολικής παραγωγής της ΕΕ

                  8.

                  Τιμές των βασικών προϊόντων της ΕΕ σε σύγκριση με τις παγκόσμιες τιμές (ανά προϊόν)

                  9.

                  Αξία της παραγωγής στο πλαίσιο συστημάτων ποιότητας της ΕΕ σε σύγκριση με τη συνολική αξία της γεωργικής παραγωγής και της παραγωγής τροφίμων

                  10.

                  Σημασία της βιολογικής γεωργίας

                              —

                              ποσοστό των εκτάσεων βιολογικής καλλιέργειας επί του συνόλου της χρησιμοποιούμενης γεωργικής έκτασης (ΧΓΕ)·

                              —

                              ποσοστό του βιολογικού ζωικού κεφαλαίου επί του συνολικού ζωικού κεφαλαίου.

                  11.

                  Ποικιλότητα των καλλιεργειών

                              —

                              σε επίπεδο εκμετάλλευσης (αριθμός εκμεταλλεύσεων προς αριθμό καλλιεργειών και μέγεθος)

                              —

                              σε επίπεδο περιοχής

                  12.

                  Μερίδιο βοσκότοπων επί της συνολικής ΧΓΕ

                  13.

                  Μερίδιο της περιοχής οικολογικής εστίασης (ΠΟΕ) επί της γεωργικής γης

                  14.

                  Μερίδιο της περιοχής που υπόκειται σε πρακτικές οικολογικού προσανατολισμού

                  15.

                  Καθαρή μείωση των εκπομπών αερίων του θερμοκηπίου από τα καλλιεργούμενα εδάφη

                  16.

                  Διαρθρωτική ποικιλομορφία

                              —

                              σε απόλυτες τιμές

                              —

                              σε σχετικές τιμές

                  17.

                  Πρόσθετοι δείκτες αποτελεσμάτων που καθορίζονται στον εκτελεστικό κανονισμό (ΕΕ) αριθ. 808/2014.

            3.   Δείκτες επιδόσεων που αναφέρονται στο άρθρο 1 πρώτο εδάφιο στοιχείο γ),

         Άμεσες ενισχύσεις

         Καθεστώς βασικής ενίσχυσης

                  —

                  Αριθμός γεωργών

                  —

                  Αριθμός εκταρίων

         Καθεστώς ενιαίας στρεμματικής ενίσχυσης

                  —

                  Αριθμός γεωργών

                  —

                  Αριθμός εκταρίων

         Μεταβατική εθνική ενίσχυση

                  —

                  Αριθμός γεωργών

                  —

                  Αριθμός μονάδων για τις οποίες χορηγείται μεταβατική εθνική ενίσχυση (εκτάρια/ζώα/λοιπές)

         Αναδιανεμητική ενίσχυση

                  —

                  Αριθμός γεωργών

                  —

                  Αριθμός εκταρίων

         Οικολογική μέριμνα

                  —

                  Συνολικός αριθμός των γεωργών που πρέπει να εφαρμόζουν μία τουλάχιστον υποχρέωση οικολογικής μέριμνας

                  —

                  Συνολικός αριθμός των εκταρίων που δηλώθηκαν από τους εν λόγω γεωργούς

         Εξαιρέσεις από την οικολογική μέριμνα

                  —

                  Αριθμός εξαιρούμενων γεωργών: γεωργοί βιολογικών καλλιεργειών/εξαιρούμενοι από την υποχρέωση διαφοροποίησης των καλλιεργειών/εξαιρούμενοι από την υποχρέωση σχετικά με την περιοχή οικολογικής εστίασης (ΠΟΕ)

                  —

                  Αριθμός εξαιρούμενων εκταρίων που δηλώθηκαν από τους εν λόγω γεωργούς (γεωργοί βιολογικών καλλιεργειών/εξαιρούμενοι από την υποχρέωση διαφοροποίησης των καλλιεργειών/εξαιρούμενοι από την υποχρέωση σχετικά με την περιοχή οικολογικής εστίασης (ΠΟΕ)

         Διαφοροποίηση των καλλιεργειών

                  —

                  Αριθμός των γεωργών που υπόκεινται σε διαφοροποίηση των καλλιεργειών (με 2 καλλιέργειες· με 3 καλλιέργειες)

                  —

                  Αριθμός εκταρίων αρόσιμης γης που δηλώθηκε από τους γεωργούς που υπόκεινται σε διαφοροποίηση των καλλιεργειών (με 2 καλλιέργειες· με 3 καλλιέργειες)

         Μόνιμες χορτολιβαδικές εκτάσεις

                  —

                  Αριθμός γεωργών που κατέχουν μόνιμες χορτολιβαδικές εκτάσεις οι οποίες λαμβάνονται υπόψη για τον υπολογισμό της αναλογίας των εκτάσεων αυτών προς τη χρησιμοποιούμενη γεωργική έκταση

                  —

                  Αριθμός εκταρίων μόνιμων χορτολιβαδικών εκτάσεων που δηλώθηκαν από τους γεωργούς και λαμβάνονται υπόψη για τον υπολογισμό της αναλογίας των εκτάσεων αυτών προς τη χρησιμοποιούμενη γεωργική έκταση

                  —

                  Αριθμός γεωργών που κατέχουν μόνιμες χορτολιβαδικές εκτάσεις σε περιοχές που έχουν χαρακτηριστεί περιβαλλοντικά ευαίσθητες

                  —

                  Αριθμός εκταρίων περιβαλλοντικά ευαίσθητων χορτολιβαδικών εκτάσεων που δηλώθηκαν από τους εν λόγω γεωργούς

                  —

                  Αριθμός εκταρίων χορτολιβαδικών εκτάσεων που έχουν χαρακτηριστεί περιβαλλοντικά ευαίσθητες (σύνολο)

         Περιοχές οικολογικής εστίασης (ΠΟΕ)

                  —

                  Αριθμός των γεωργών που υπόκεινται σε απαιτήσεις σχετικές με τις ΠΟΕ

                  —

                  Αριθμός εκταρίων αρόσιμης γης που δηλώθηκε από τους γεωργούς οι οποίοι υπόκεινται σε απαιτήσεις σχετικές με τις ΠΟΕ

                  —

                  Αριθμός εκταρίων που δηλώθηκαν από τους γεωργούς ως ΠΟΕ, κατανεμημένες ανά τύπο ΠΟΕ

         Ισοδυναμία

                  —

                  Αριθμός γεωργών που εφαρμόζουν ισοδύναμα μέτρα (συστήματα πιστοποίησης ή γεωργοπεριβαλλοντικά και κλιματικά μέτρα)

                  —

                  Αριθμός εκταρίων που δηλώθηκαν από τους γεωργούς που εφαρμόζουν ισοδύναμα μέτρα (συστήματα πιστοποίησης ή γεωργοπεριβαλλοντικά και κλιματικά μέτρα)

         Ενίσχυση για γεωργούς νεαρής ηλικίας

                  —

                  Αριθμός γεωργών

                  —

                  Αριθμός εκταρίων

         Καθεστώς μικρών εκμεταλλεύσεων

                  —

                  Αριθμός γεωργών

                  —

                  Αριθμός εκταρίων

         Προαιρετική συνδεδεμένη στήριξη

                  —

                  Αριθμός δικαιούχων προαιρετικής συνδεδεμένης στήριξης (ανά τομέα)

                  —

                  Επιλέξιμες ποσότητες (αριθμός εκταρίων/αριθμός ζώων ανά τομέα)

                  —

                  Αριθμός εκταρίων

                  —

                  Αριθμός ζώων

         Ενίσχυση για γεωργούς σε περιοχές με φυσικούς περιορισμούς

                  —

                  Αριθμός γεωργών

                  —

                  Αριθμός εκταρίων

         Εθνικά προγράμματα στον τομέα του βαμβακιού

                  —

                  Αριθμός γεωργών

                  —

                  Αριθμός εκταρίων

         Μέτρα που αφορούν την αγορά

         Δημόσια παρέμβαση

                  —

                  Όγκος

                  —

                  Διάρκεια

         Ιδιωτική αποθεματοποίηση

                  —

                  Όγκος

                  —

                  Διάρκεια

         Επιστροφές κατά την εξαγωγή

                  —

                  Όγκος των προϊόντων που εξάγονται με επιστροφές κατά την εξαγωγή

         Έκτακτα μέτρα στήριξης

                  —

                  [κατά περίπτωση]

         Οργανώσεις παραγωγών

                  —

                  % της παραγωγής που διατίθεται στο εμπόριο από οργανώσεις παραγωγών και τις ενώσεις οργανώσεων παραγωγών

         Καθεστώτα για σχολεία

                  —

                  Αριθμός των τελικών δικαιούχων του καθεστώτος προώθησης της κατανάλωσης γάλακτος στα σχολεία

                  —

                  Αριθμός των τελικών δικαιούχων του καθεστώτος προώθησης της κατανάλωσης φρούτων στα σχολεία

         Αμπελοοινικός τομέας

                  —

                  Αριθμός εκταρίων των νέων φυτεύσεων αμπέλου

                  —

                  Αριθμός εκταρίων αναδιαρθρωμένων αμπελώνων

                  —

                  Αριθμός σχεδίων προώθησης στον αμπελοοινικό τομέα

                  —

                  Αριθμός επενδυτικών σχεδίων και μέτρων καινοτομίας

         Οριζόντια ζητήματα

         Πολλαπλή συμμόρφωση

                  —

                  Αριθμός εκταρίων που υπόκεινται σε πολλαπλή συμμόρφωση

                  —

                  Μερίδιο ενισχύσεων της ΚΓΠ που υπόκεινται σε πολλαπλή συμμόρφωση

         Πολιτική για την ποιότητα

                  —

                  Γεωγραφικές ενδείξεις στον αμπελοοινικό τομέα

                  —

                  Αριθμός νέων προστατευόμενων ονομασιών προέλευσης, προστατευόμενων γεωγραφικών ενδείξεων και εγγυημένων παραδοσιακών ιδιότυπων προϊόντων ανά τομέα

         Βιολογική γεωργία

                  —

                  Αριθμός εκταρίων (συνολικά και υπό μετάβαση)

                  —

                  Αριθμός πιστοποιημένων και εγγεγραμμένων επιχειρήσεων παραγωγής βιολογικών προϊόντων

         Πολιτική προώθησης

                  —

                  Αριθμός προγραμμάτων (εντός και εκτός της ΕΕ)

                  —

                  Αριθμός νέων προτεινουσών οργανώσεων

         Σύστημα παροχής συμβουλών σε γεωργικές εκμεταλλεύσεις

                  —

                  Αριθμός γεωργών που έχουν λάβει συμβουλευτικές υπηρεσίες

         Αγροτική Ανάπτυξη

      Οι δείκτες επιδόσεων που καθορίζονται στον εκτελεστικό κανονισμό (ΕΕ) αριθ. 808/2014.
      4.   Δείκτες πλαισίου που αναφέρονται στο άρθρο 1 πρώτο εδάφιο στοιχείο δ),

      Οι δείκτες που καθορίζονται στον εκτελεστικό κανονισμό (ΕΕ) αριθ. 808/2014.


title: Εκτελεστικός κανονισμός (ΕΕ) αριθ. 250/2011 της Επιτροπής, της 14ης Μαρτίου 2011 , σχετικά με τον καθορισμό των κατ’ αποκοπή τιμών κατά την εισαγωγή για τον προσδιορισμό της τιμής εισόδου ορισμένων οπωροκηπευτικών

text:
               15.3.2011

               EL

               Επίσημη Εφημερίδα της Ευρωπαϊκής Ένωσης

               L 67/22

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 250/2011 ΤΗΣ ΕΠΙΤΡΟΠΉΣ
   της 14ης Μαρτίου 2011
   σχετικά με τον καθορισμό των κατ’ αποκοπή τιμών κατά την εισαγωγή για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον κανονισμό (ΕΚ) αριθ. 1580/2007 της Επιτροπής, της 21ης Δεκεμβρίου 2007, για τη θέσπιση κανόνων εφαρμογής των κανονισμών (ΕΚ) αριθ. 2200/96, (ΕΚ) αριθ. 2201/96 και (ΕΚ) αριθ. 1182/2007 του Συμβουλίου στον τομέα των οπωροκηπευτικών (2), και ιδίως το άρθρο 138 παράγραφος 1,
   Εκτιμώντας τα ακόλουθα:
   Ο κανονισμός (ΕΚ) αριθ. 1580/2007 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών κατά την εισαγωγή από τρίτες χώρες, για τα προϊόντα και τις περιόδους που ορίζονται στο παράρτημα XV μέρος A, του εν λόγω κανονισμού,
   ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές κατά την εισαγωγή που αναφέρονται στο άρθρο 138 του κανονισμού (ΕΚ) αριθ. 1580/2007 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει στις 15 Μαρτίου 2011.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 14 Μαρτίου 2011.

            Για την Επιτροπή, εξ ονόματος του Προέδρου,

         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 350 της 31.12.2007, σ. 1.

      ΠΑΡΑΡΤΗΜΑ
      Κατ’ αποκοπή τιμές κατά την εισαγωγή για τον προσδιορισμό της τιμής εισόδου ορισμένων οπωροκηπευτικών

                  (EUR/100 kg)

                  Κωδικός ΣΟ

                  Κωδικός των τρίτων χωρών (1)

                  Κατ’ αποκοπή τιμή κατά την εισαγωγή

                  0702 00 00

                  MA

                  54,4

                  TN

                  97,4

                  TR

                  84,0

                  ZZ

                  78,6

                  0707 00 05

                  JO

                  158,2

                  TR

                  164,7

                  ZZ

                  161,5

                  0709 90 70

                  MA

                  41,1

                  TR

                  137,4

                  ZZ

                  89,3

                  0805 10 20

                  EG

                  54,3

                  IL

                  78,4

                  JM

                  51,6

                  MA

                  47,3

                  TN

                  45,0

                  TR

                  68,6

                  ZZ

                  57,5

                  0805 50 10

                  EG

                  67,3

                  MA

                  42,1

                  TR

                  43,2

                  ZZ

                  50,9

                  0808 10 80

                  AR

                  96,2

                  BR

                  86,9

                  CA

                  91,4

                  CL

                  113,5

                  CN

                  85,5

                  MK

                  50,2

                  US

                  142,8

                  ZA

                  67,5

                  ZZ

                  91,8

                  0808 20 50

                  AR

                  91,6

                  CL

                  79,3

                  CN

                  69,0

                  US

                  79,9

                  ZA

                  93,2

                  ZZ

                  82,6

         (1)  Ονοματολογία των χωρών που ορίζεται από τον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) αριθ. 584/2013 της Επιτροπής, της 18ης Ιουνίου 2013 , για την έγκριση ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Melton Mowbray Pork Pie (ΠΓΕ)]

text:
               21.6.2013

               EL

               Επίσημη Εφημερίδα της Ευρωπαϊκής Ένωσης

               L 169/39

      ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 584/2013 ΤΗΣ ΕΠΙΤΡΟΠΉΣ

   της 18ης Ιουνίου 2013
   για την έγκριση ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Melton Mowbray Pork Pie (ΠΓΕ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 53 παράγραφος 2, στοιχείο 2,
   Εκτιμώντας τα ακόλουθα:

               (1)

               Ο κανονισμός (ΕΕ) αριθ. 1151/2012 άρχισε να ισχύει στις 3 Ιανουαρίου 2013. Κατάργησε και αντικατέστησε τον κανονισμό (ΕΚ) αριθ. 510/2006 του Συμβουλίου, της 20ής Μαρτίου 2006, για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων (2).

               (2)

               Σύμφωνα με το άρθρο 9 παράγραφος 1 πρώτο εδάφιο του κανονισμού (ΕΚ) αριθ. 510/2006, η Επιτροπή εξέτασε την αίτηση του Ηνωμένου Βασιλείου για την έγκριση τροποποιήσεων των προδιαγραφών της προστατευόμενης γεωγραφικής ένδειξης «Melton Mowbray Pork Pie», η οποία καταχωρίσθηκε δυνάμει του κανονισμού (ΕΚ) αριθ. 566/2009 της Επιτροπής (3).

               (3)

               Σκοπός της αίτησης είναι η τροποποίηση των προδιαγραφών με τη διευκρίνιση του ρόλου των πηκτικών υλών και άλλων συστατικών που χρησιμοποιούνται στην παρασκευή του προϊόντος «Melton Mowbray Pork Pie».

               (4)

               Η Επιτροπή εξέτασε τη σχετική τροποποίηση και κατέληξε στο συμπέρασμα ότι είναι αιτιολογημένη. Δεδομένου ότι η τροποποίηση είναι ήσσονος σημασίας, η Επιτροπή μπορεί να την εγκρίνει χωρίς να προσφύγει στη διαδικασία των άρθρων 50 έως 52 του κανονισμού (ΕΕ) αριθ. 1151/2012,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι προδιαγραφές της προστατευόμενης γεωγραφικής ένδειξης «Melton Mowbray Pork Pie» τροποποιούνται σύμφωνα με το παράρτημα I του παρόντος κανονισμού.
   Άρθρο 2
   Το ενιαίο έγγραφο, που περιλαμβάνει τα κύρια στοιχεία των προδιαγραφών, παρατίθεται στο παράρτημα II του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 18 Ιουνίου 2013.

            Για την Επιτροπή, εξ ονόματος του Προέδρου,
         Dacian CIOLOȘ

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  ΕΕ L 93 της 31.3.2006, σ. 12.

      (3)  ΕΕ L 168 της 30.6.2009, σ. 20.

      ΠΑΡΑΡΤΗΜΑ I
      Εγκρίνονται οι ακόλουθες τροποποιήσεις των προδιαγραφών της προστατευόμενης γεωγραφικής ένδειξης «Melton Mowbray Pork Pie»:

                  Μέθοδος παραγωγής (σημείο 4.5 των προδιαγραφών)

                  Τροποποίηση

                  Εξήγηση

                              4.5.

                              Μέθοδος παραγωγής: Συστατικά παρασκευής του «Melton Mowbray Pork Pies»:

                     Υποχρεωτικά συστατικά — Πρέπει να χρησιμοποιούνται τα ακόλουθα συστατικά:

                  Διασαφηνίζονται όλα τα συστατικά τα οποία πρέπει υποχρεωτικά να χρησιμοποιούνται για την παρασκευή του Melton Mowbray Pork Pie.

                  Νωπό χοιρινό κρέας

                  Αλάτι

                  Λαρδί και/ή φυτικό λίπος

                  Σιτάλευρο

                  Χοιρινή ζελατίνη και/ή ζωμός οστών κρέατος

                  Νερό

                  Καρυκεύματα

                     Προαιρετικά συστατικά — Επιτρέπεται να χρησιμοποιούνται τα ακόλουθα συστατικά:

                  Αναφέρονται τα συστατικά που μπορούν να χρησιμοποιούνται προαιρετικά και δεν επιτρέπεται να χρησιμοποιούνται άλλα εκτός από αυτά.

                  Αυγά και/ή γάλα (μόνο για γλασάρισμα)

                  Γλασάρισμα (αυγά και/ή γάλα) — Βελτιώνει το χρυσοκάστανο χρώμα της ψημένης πίτας. Τα αυγά και το γάλα χρησιμοποιούνται, οικιακά και επαγγελματικά, για τη βελτίωση της εμφάνισης των ψημένων αρτοσκευασμάτων.

                  Τριμμένη κόρα ψωμιού ή φρυγανιά

                  Τριμμένη κόρα ψωμιού ή φρυγανιά

                  Άμυλο

                  Άμυλο

                  Όταν χρησιμοποιούνται αυτά τα προαιρετικά συστατικά, η συνολική τους ποσότητα στο τελικό προϊόν δεν πρέπει να υπερβαίνει το 8 %. Το ποσοστό για κάθε συστατικό χωριστά είναι:

                  Τα συστατικά αυτά, τα οποία συχνά χρησιμοποιούνται ως πηκτικές ύλες, εξασφαλίζουν ότι η γέμιση είναι εύπλαστη (πριν το ψήσιμο), απορροφούν τους χυμούς του κρέατος όταν το προϊόν ψήνεται και εξασφαλίζουν ότι η υφή του κρέατος στο ψημένο προϊόν είναι συνεκτική.

                  Γλάσο < 1 %

                  Τριμμένη κόρα ψωμιού ή φρυγανιά < 2 %

                  Άμυλο < 5 %

                  Προσδιορίζονται επίσης οι μέγιστες ποσότητες αυτών των προαιρετικών συστατικών.

                  Για την παρασκευή του προϊόντος Melton Mowbray Pork Pie δεν επιτρέπεται η χρήση άλλων συστατικών, πλην των αναφερόμενων ανωτέρω και των συστατικών από τα οποία αυτά αποτελούνται.

                  Διασαφηνίζεται ότι μπορούν να χρησιμοποιούνται μόνον τα ανωτέρω συστατικά και όχι άλλα.

                  Τα υλικά της ζύμης αναμειγνύονται και κατόπιν η ζύμη πλάθεται σε κυλίνδρους και επίπεδα καλύμματα πριν από την παρασκευή της κρεατόπιτας.

                  Απαλείφονται οι λέξεις «και αφήνεται σε ηρεμία», καθώς δεν υπάρχει σαφής ορισμός αυτού του σταδίου και το συγκεκριμένο στάδιο της διαδικασίας παραγωγής δεν αποτελεί στοιχείο διάκρισης της Melton Mowbray Pork Pie από άλλες χοιρινές πίτες.

                  Το χοιρινό κρέας κόβεται σε κύβους ή λεπτοκόβεται και αναμειγνύεται με τα άλλα συστατικά της γέμισης για να σχηματιστεί η γέμιση της πίτας.

                  Διασαφηνίζεται ποια συστατικά χρησιμοποιούνται για τη γέμιση.

                  Οι πίτες γλασάρονται (προαιρετικά) και ακολουθεί ψήσιμο ώσπου να αποκτήσουν χρυσοκάστανο χρώμα και, στη συνέχεια, αφήνονται να κρυώσουν και κατόπιν καλύπτονται με μια στρώση από πηκτή.

                  Διασαφηνίζεται το στάδιο παραγωγής της πίτας κατά το οποίο εκτελείται το γλασάρισμα, το οποίο είναι προαιρετικό.

                  Η αίτηση τροποποίησης υποβάλλεται για να διευκρινιστεί ο ρόλος των πηκτικών υλών και άλλων συστατικών που χρησιμοποιούνται στην παρασκευή του Melton Mowbray Pork Pies. Οι παραγωγοί χρησιμοποιούν εδώ και πολλά χρόνια τα συστατικά που προστίθενται με την αίτηση. Στο παρελθόν, όταν υποβλήθηκε η αρχική αίτηση στις Βρυξέλλες, δεν αποδόθηκε η δέουσα σημασία στην εισαγωγή τους στο σημείο 4.5 και χρησιμοποιήθηκε η λέξη «μόνον» πριν από τον κατάλογο των συστατικών. Επισημαίνεται ότι αυτές οι προσθήκες δεν μεταβάλλουν την αναφερόμενη ελάχιστη περιεκτικότητα σε κρέας (30 % του τελικού προϊόντος) και ότι οι λέξεις «συστατικά της γέμισης» στην αρχική μέθοδο παραγωγής αναφέρονται στα συστατικά τα οποία τώρα παρατίθενται στην αίτηση τροποποίησης.

      ΠΑΡΑΡΤΗΜΑ II
      ΕΝΙΑΙΟ ΕΓΓΡΑΦΟ
      Κανονισμός (ΕΚ) αριθ. 510/2006 του Συμβουλίου για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων (1)

         «MELTON MOWBRAY PORK PIE»

      Αριθ. ΕΚ: UK-PGI-0105-0947-3.02.2012

         ΠΓΕ (X) ΠΟΠ ()

      1.   Ονομασία

      «Melton Mowbray Pork Pie»
      2.   Κράτος μέλος ή τρίτη χώρα

      Ηνωμένο Βασίλειο
      3.   Περιγραφή του γεωργικού προϊόντος ή του τροφίμου

      3.1.   Τύπος προϊόντος

                  Κλάση 1.2.

                  Προϊόντα κρέατος (μαγειρευτά, παστά, καπνιστά κ.λπ.)

            3.2.   Περιγραφή του προϊόντος για το οποίο ισχύει η ονομασία στο σημείο 1

      Οι κρεατόπιτες Melton Mowbray Pork Pie έχουν κρούστα από ζύμη με καμπυλωτό τοίχωμα και η ζύμη έχει χρυσοκάστανο χρώμα και πλούσια υφή. Η γέμιση από χοιρινό κρέας δεν έχει αλατιστεί και έχει το χρώμα του ψημένου χοιρινού. Η γέμιση έχει υδαρή υφή με διακριτά τεμάχια κρέατος. Σύμφωνα με τον ορισμό της ΕΕ για το κρέας, η περιεκτικότητα σε κρέας πρέπει να είναι τουλάχιστον 30 %. Μεταξύ της γέμισης και της ζύμης παρεμβάλλεται ένα στρώμα πηκτής.
      Η κρούστα έχει πλούσια, ψημένη γεύση, ενώ η γέμιση έχει γεύση κρέατος γεμάτη και έντονα καρυκευμένη, ιδίως με πιπέρι. Οι τεχνητές χρωστικές και αρωματικές ουσίες και τα συντηρητικά απαγορεύονται. Οι πίτες πωλούνται σε ποικίλα μεγέθη και βάρη, σε διάφορα σημεία πώλησης όπως παραδοσιακά κρεοπωλεία, σούπερ μάρκετ, καταστήματα με γαστρονομικά προϊόντα και καταστήματα τροφοδοσίας.
      3.3.   Πρώτες ύλες (μόνο για μεταποιημένα προϊόντα)

      Τα ακόλουθα είναι τα συστατικά τα οποία πρέπει υποχρεωτικά να χρησιμοποιούνται στην παραγωγή του προϊόντος Melton Mowbray Pork Pie:

                  Νωπό χοιρινό κρέας

                  Αλάτι

                  Λαρδί και/ή φυτικό λίπος

                  Σιτάλευρο

                  Χοιρινή ζελατίνη και/ή ζωμός οστών κρέατος

                  Νερό

                  Καρυκεύματα

            3.4.   Προαιρετικά συστατικά — Επιτρέπεται να χρησιμοποιούνται τα ακόλουθα συστατικά:

                  Αυγά ή γάλα (μόνο για γλασάρισμα)

                  Τριμμένη κόρα ψωμιού ή φρυγανιά

                  Άμυλο

            Όταν χρησιμοποιούνται αυτά τα προαιρετικά συστατικά, η συνολική τους ποσότητα στο τελικό προϊόν δεν πρέπει να υπερβαίνει το 8 %. Το ποσοστό για κάθε συστατικό χωριστά είναι: γλάσο < 1 %, τριμμένη κόρα ψωμιού ή φρυγανιά < 2 %, άμυλο < 5 %.
      Για την παρασκευή του προϊόντος Melton Mowbray Pork Pie δεν επιτρέπεται η χρήση άλλων συστατικών. Για την παραγωγή του προϊόντος Melton Mowbray Pork Pie, δεν επιτρέπεται η χρήση άλλων συστατικών πλην των αναφερόμενων ανωτέρω και των συστατικών από τα οποία αυτά αποτελούνται.
      3.5.   Ζωοτροφές (μόνο για προϊόντα ζωικής προέλευσης)

      Δεν έχει εφαρμογή
      3.6.   Ειδικά στάδια της παραγωγής τα οποία πρέπει να εκτελούνται εντός της οριοθετημένης γεωγραφικής περιοχής

      Η παραγωγή των συστατικών και του τελικού προϊόντος Melton Mowbray Pork Pie εκτελείται εντός της οριοθετημένης περιοχής και περιλαμβάνει τα ακόλουθα στάδια παραγωγής:

                  —

                  Τα υλικά της ζύμης αναμειγνύονται και κατόπιν η ζύμη πλάθεται σε κυλίνδρους και επίπεδα καλύμματα πριν από την παρασκευή της κρεατόπιτας.

                  —

                  Το χοιρινό κρέας κόβεται σε κύβους ή λεπτοκόβεται και αναμειγνύεται με τα άλλα συστατικά της γέμισης.

                  —

                  Οι κύλινδροι ζύμης είτε στερεώνονται σε στεφάνες ή ανυψώνονται γύρω από κυλινδρικό εργαλείο σε σχήμα κόπανου ή παρόμοιο στήριγμα.

                  —

                  Η γέμιση χωρίζεται σε κυλινδρικά τμήματα που τοποθετούνται μέσα στη βάση της πίτας και από πάνω τοποθετείται ένα κάλυμμα από ζύμη προτεμαχισμένο ή απλώς πεπλατυσμένο, το οποίο κατόπιν πιέζεται με τα δάχτυλα στο περίγραμμα της βάσης ώστε να κολλήσουν μεταξύ τους. Σε μερικές πίτες η ζύμη ανυψώνεται με το χέρι, ή δημιουργείται με το χέρι σαν τελείωμα μια διακοσμητική πτύχωση.

                  —

                  Οι πίτες αφαιρούνται κατόπιν από τη στεφάνη και τοποθετούνται σε λαμαρίνα ψησίματος χωρίς στήριγμα. Ορισμένες πίτες σε αυτό το στάδιο καταψύχονται και φυλάσσονται για να ψηθούν αργότερα ή πωλούνται κατεψυγμένες, έτοιμες για ψήσιμο.

                  —

                  Οι πίτες γλασάρονται (προαιρετικά) και ακολουθεί ψήσιμο ώσπου να αποκτήσουν χρυσοκάστανο χρώμα και, στη συνέχεια, αφήνονται να κρυώσουν και κατόπιν καλύπτονται με μια στρώση από πηκτή.

                  —

                  Κατόπιν ψύχονται σε θερμοκρασία χαμηλότερη των 8 °C.

                  —

                  Στη συνέχεια είτε περιτυλίγονται και λαμβάνουν κωδικό ημερομηνίας για λιανική πώληση ή αφήνονται χωρίς περιτύλιγμα.

                  —

                  Κατόπιν τοποθετούνται ενδεχομένως σε ψυχρό θάλαμο έως ότου πωληθούν. Ορισμένες πωλούνται ζεστές εντός τεσσάρων ωρών μετά την προσθήκη πηκτής.

            3.7.   Ειδικοί κανόνες για τον τεμαχισμό, το τρίψιμο, τη συσκευασία κ.λπ.

      Κάθε μέλος της Melton Mowbray Pork Pie Association (ένωση παραγωγών του προϊόντος) λαμβάνει από τον οργανισμό ελέγχου ατομικό αριθμό πιστοποίησης, ο οποίος αναγράφεται στη συσκευασία και σε κάθε άλλο υλικό που χρησιμοποιείται στα σημεία πώλησης κατά την πώληση των Melton Mowbray Pork Pie. Χάρη στον ατομικό αυτό αριθμό, κάθε πωλούμενη Melton Mowbray Pork Pie παραπέμπει στον παραγωγό της. Οι μικρής κλίμακας παραγωγοί πωλούν τμήμα της παραγωγής τους μέσω των δικών τους πρατηρίων ενώ οι μεγάλοι παραγωγοί πωλούν τα προϊόντα τους μέσω των μεγάλων λιανεμπόρων.
      Οι παραγωγοί λαμβάνουν σήμα υγιεινής από τον οργανισμό προτύπων ασφαλείας των τροφίμων (Food Standards Agency), το οποίο, σε συνδυασμό με τη χρήση ενός κωδικού ημερομηνίας, εξασφαλίζει την πλήρη ιχνηλασιμότητα ενός προϊόντος από το σημείο πώλησης στην παρτίδα παραγωγής και, τέλος, στον εγκεκριμένο προμηθευτή κάθε συστατικού.
      3.8.   Ειδικοί κανόνες για την επισήμανση

      Η ένωση παραγωγών του προϊόντος (Melton Mowbray Pork Pie Association) επιτηρεί τη χρήση της σφραγίδας γνησιότητας την οποία χορηγεί σε κάθε μέλος της. Η σφραγίδα χρησιμοποιείται σε όλες τις συσκευασίες και στα υλικά των σημείων πώλησης του προϊόντος.

      4.   Συνοπτική οριοθέτηση της γεωγραφικής περιοχής

      Η πόλη Melton Mowbray και η γύρω περιοχή, οριοθετημένη ως εξής:

                  —

                  Βορείως, από τον αυτοκινητόδρομο Α52, στο τμήμα μεταξύ του Μ1 και του Α1, συμπεριλαμβανομένης της πόλης Nottingham,

                  —

                  Ανατολικά, από τον αυτοκινητόδρομο Α1, στο τμήμα μεταξύ του Α52 και του Α605, συμπεριλαμβανομένων των πόλεων Grantham και Stamford,

                  —

                  Δυτικά, από τον αυτοκινητόδρομο Μ1, στο τμήμα μεταξύ του Α52 και του Α45,

                  —

                  Νοτίως, από τους αυτοκινητοδρόμους A45 και A605, στο τμήμα μεταξύ του M1 και του A1, συμπεριλαμβανομένης της πόλης Northampton.

            5.   Δεσμός με τη γεωγραφική περιοχή

      5.1.   Ιδιαιτερότητα της γεωγραφικής περιοχής

      Από εκτεταμένες μελέτες που διεξήγαγε ένας ιστορικός της περιοχής αποδείχθηκε ότι στις αρχές και τα μέσα του 19ου αιώνα, όταν ξεκίνησε η εμπορία του προϊόντος, οι γεωγραφικοί και οικονομικοί φραγμοί περιόρισαν την παραγωγή του Melton Mowbray Pork Pie στην πόλη Melton Mowbray και την περιφέρειά της.
      Η γεωγραφική περιοχή που περιγράφεται στο σημείο 4 είναι μεγαλύτερη από την αρχική περιοχή παραγωγής. Με τα διευρυμένα αυτά όρια λαμβάνεται υπόψη το γεγονός ότι με την πάροδο του χρόνου οι φραγμοί αυτοί έγιναν λιγότερο σημαντικοί και αναγνωρίζεται ότι το προϊόν Melton Mowbray Pork Pie παράγεται με τη μέθοδο παραγωγής που περιγράφεται στο σημείο 3.5 επί μια εκατονταετία στην ευρύτερη περιοχή του Melton Mowbray.
      Από τα μέσα του 18ου αιώνα, οι εποχιακοί κυνηγοί αλεπούδων άρχισαν να συγκεντρώνουν τις κυνηγετικές τους δραστηριότητες στην πόλη Melton Mowbray. Κατά τους φθινοπωρινούς και χειμερινούς μήνες, σφάζονταν οι χοίροι και παράγονταν κρεατόπιτες. Τις πίτες αυτές έβαζαν στις τσέπες τους οι υπηρέτες που ακολουθούσαν το κυνήγι και τις έτρωγαν σαν πρόχειρο φαγητό καθώς μετακινούσαν τα άλογα γύρω από τα χωριά σύμφωνα με τις επιθυμίες των εύπορων κυνηγών αλεπούδων. Αυτές οι απλές και πεντανόστιμες χωριάτικες πίτες γρήγορα τράβηξαν την προσοχή των κατάκοπων κυνηγών, που άρχισαν να τις μεταφέρουν στα δισάκια και τις τσέπες τους για να τις τρώνε κατά τη διάρκεια του κυνηγιού.
      Οι εύποροι εποχιακοί κυνηγοί εκτίμησαν τόσο τις θαυμάσιες αυτές πίτες που τους σερβίρονταν στο πρόγευμα ώστε ήθελαν να τις απολαμβάνουν και στις λονδρέζικες λέσχες τους. Το 1831 ο Edward Adcock άρχισε να εξάγει τις κρεατόπιτες από το Melton Mowbray στο Λονδίνο, μεταφέροντάς τες με την άμαξα που εκτελούσε το καθημερινό δρομολόγιο Leeds-Λονδίνο. Έτσι ξεκίνησε η εμπορική διάθεση και προβολή του προϊόντος Melton Mowbray Pork Pie.
      Κατόπιν εμφανίστηκε ο σιδηρόδρομος, που μεταμόρφωσε την αγορά. Αντί να χρησιμοποιούνται οι άμαξες για τη μεταφορά των προϊόντων στο Λονδίνο και σε άλλες μεγάλες πόλεις, ναυλώνονταν ειδικά σιδηροδρομικά βαγόνια. Κατασκευάστηκαν φούρνοι κοντά στον σταθμό του Melton Mowbray και οι πίτες άρχισαν να μεταφέρονται σε ολόκληρο το Ηνωμένο Βασίλειο, αλλά και σε Αυστραλία, Νέα Ζηλανδία και Νότια Αφρική εντός των ψυκτικών θαλάμων των εμπορικών πλοίων που επέστρεφαν σε αυτές τις χώρες. Η φήμη της πίτας εξαπλώθηκε, και από τη δεκαετία του 1870 έως τα τέλη του αιώνα η παραγωγή της πίτας γνώρισε μεγάλη ακμή. Λόγω της αυξανόμενης φήμης του προϊόντος ορισμένοι από τους κορυφαίους παραγωγούς προχώρησαν σε μια αποτυχημένη απόπειρα προστασίας της ονομασίας από τις απομιμήσεις.
      Ο Πρώτος Παγκόσμιος Πόλεμος έθεσε τέρμα στην εξαγωγική δραστηριότητα και σήμανε την αρχή του τέλους της παραγωγής. Ωστόσο, την τελευταία 20ετία η δραστηριότητα αναζωπυρώθηκε, καθώς αυξήθηκε η ζήτηση γι’ αυτό το έδεσμα που μπορεί να καταναλωθεί με ποικίλους τρόπους. Οι κρεατόπιτες του Melton Mowbray που παράγονται εντός της οριοθετημένης περιοχής πωλούνται σήμερα σε πολλά μεγάλα σούπερ μάρκετ και εξάγονται και πάλι.
      5.2.   Ιδιοτυπία του προϊόντος

      Οι κρεατόπιτες Melton Mowbray Pork Pie έχουν κρούστα από ζύμη με καμπυλωτό τοίχωμα που τους προσδίδει το χαρακτηριστικό καμπυλωτό σχήμα τους. Η ζύμη έχει χρυσοκάστανο χρώμα και πλούσια υφή. Η γέμιση από χοιρινό κρέας δεν έχει αλατιστεί και για τον λόγο αυτό έχει γκρι χρώμα — το χρώμα του ψημένου χοιρινού. Η γέμιση έχει υδαρή υφή με διακριτά τεμάχια κρέατος. Σύμφωνα με τον ορισμό της ΕΕ για το κρέας, η περιεκτικότητα σε κρέας πρέπει να είναι τουλάχιστον 30 %. Μεταξύ της γέμισης και της ζύμης παρεμβάλλεται ένα στρώμα πηκτής.
      Η κρούστα έχει πλούσια, ψημένη γεύση, ενώ η γέμιση έχει γεύση κρέατος γεμάτη και έντονα καρυκευμένη, ιδίως με πιπέρι. Οι τεχνητές χρωστικές και αρωματικές ουσίες και τα συντηρητικά απαγορεύονται.
      Οι πίτες Melton Mowbray Pork Pie διακρίνονται σαφώς από τις άλλες κρεατόπιτες από τη συσκευασία και το σχήμα τους και από την παρουσίαση στα σημεία πώλησης. Η τιμή τους είναι κατά 10 έως 15 % υψηλότερη σε σχέση με άλλες πίτες που κυκλοφορούν στο εμπόριο λόγω της ιδιαίτερης φήμης που τις διακρίνει από τα άλλα προϊόντα και δικαιολογεί την υψηλή τιμή τους. Η ένωση παραγωγών Melton Mowbray Pork Pie Association ιδρύθηκε το 1998 για να συνενώσει όλους τους παραγωγούς της οριοθετημένης περιοχής, ώστε να εξασφαλιστεί η προστασία του γνήσιου προϊόντος Melton Mowbray Pork Pie και να γίνει ευρύτερα γνωστή η προέλευσή του.
      5.3.   Αιτιώδης σχέση που συνδέει τη γεωγραφική περιοχή με την ποιότητα ή τα χαρακτηριστικά του προϊόντος (για τις ΠΟΠ) ή με μια συγκεκριμένη ποιότητα, τη φήμη ή άλλα χαρακτηριστικά του προϊόντος (για τις ΠΓΕ)

      Από τον 16ο αιώνα και μετά, σημειώθηκε σημαντικός κατατεμαχισμός της γης στην περιφέρεια της πόλης Melton Mowbray. Αποτέλεσμα του κατατεμαχισμού ήταν η εξαφάνιση των ανοικτών αγρών από το τοπίο και η εμφάνιση των περιφραγμένων λιβαδιών που χαρακτηρίζουν το αγροτικό τοπίο του East Midland. Κατά συνέπεια, η κύρια γεωργική δραστηριότητα πέρασε από την προβατοτροφία σε ανοιχτούς αγρούς στην ελεγχόμενη εκτροφή βοοειδών. Το πλεόνασμα αγελαδινού γάλακτος μεταποιούνταν σε τυρί, ιδίως Blue Stilton. Παράγωγο προϊόν της τυροκομίας είναι το τυρόγαλα. Το τυρόγαλα αναμεμειγμένο με πίτουρα αποτελεί εξαιρετική τροφή για τους χοίρους. Οι γαλακτοπαραγωγοί κατασκεύασαν λοιπόν χοιροστάσια και άρχισαν να εκτρέφουν χοίρους που κατανάλωναν τα πλεονάσματα των τυροκομικών δραστηριοτήτων.
      Πιο πρόσφατα, το προϊόν Melton Mowbray Pork Pie έτυχε προβολής σε πολλά πεδία. Ο διεθνής ταξιδιωτικός οδηγός «Lonely Planet» αναφέρει την πόλη Melton Mowbray ως την πόλη που «έδωσε στον κόσμο την καλύτερη χοιρινή κρεατόπιτα στη γη». Η ανανέωση της φήμης του προϊόντος αποδείχθηκε το 1996, όταν ο δούκας του Gloucester το διαφήμισε με την επίσκεψή του στο κατάστημα ενός παραγωγού, κατά την οποία φωτογραφήθηκε να δοκιμάζει Melton Mowbray pork pie και η φωτογραφία δημοσιεύθηκε στον ημερήσιο Τύπο. Το BBC επίσης μετέδωσε ένα ρεπορτάζ για τη Melton Mowbray pork pie στη διάρκεια του δημοφιλούς τηλεοπτικού του προγράμματος «Food and Drink», που μεταδίδεται σε ώρες υψηλής ακροαματικότητας.

         Παραπομπή στη δημοσίευση των προδιαγραφών

      [Άρθρο 5 παράγραφος 7 του κανονισμού (ΕΚ) αριθ. 510/2006]
      http://archive.defra.gov.uk/foodfarm/food/industry/regional/foodname/products/documents/melton-mowbray-pgi-20120723.pdf

         (1)  Αντικαταστάθηκε από τον κανονισμό (EE) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων.


title: Εκτελεστικός κανονισμός (ΕΕ) αριθ. 580/2012 της Επιτροπής, της 29ης Ιουνίου 2012 , για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               30.6.2012

               EL

               Επίσημη Εφημερίδα της Ευρωπαϊκής Ένωσης

               L 171/8

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 580/2012 ΤΗΣ ΕΠΙΤΡΟΠΉΣ
   της 29ης Ιουνίου 2012
   για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ’ αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 29 Ιουνίου 2012.

            Για την Επιτροπή, εξ ονόματος του Προέδρου,
         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ’ αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ’ αποκοπή τιμή εισαγωγής

                  0702 00 00

                  TR

                  52,3

                  ZZ

                  52,3

                  0707 00 05

                  TR

                  103,7

                  ZZ

                  103,7

                  0709 93 10

                  TR

                  99,0

                  ZZ

                  99,0

                  0805 50 10

                  AR

                  72,8

                  UY

                  89,3

                  ZA

                  95,0

                  ZZ

                  85,7

                  0808 10 80

                  AR

                  114,7

                  BR

                  93,7

                  CL

                  107,8

                  NZ

                  136,1

                  US

                  180,9

                  UY

                  57,1

                  ZA

                  107,3

                  ZZ

                  113,9

                  0809 10 00

                  TR

                  193,2

                  ZZ

                  193,2

                  0809 29 00

                  TR

                  421,8

                  ZZ

                  421,8

         (1)  Ονοματολογία των χωρών που ορίζεται στον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) 2016/1959 της Επιτροπής, της 7ης Νοεμβρίου 2016, για την καταχώριση ονομασίας στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Anguria Reggiana (ΠΓΕ)]

text:
               9.11.2016

               EL

               Επίσημη Εφημερίδα της Ευρωπαϊκής Ένωσης

               L 301/12

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/1959 ΤΗΣ ΕΠΙΤΡΟΠΉΣ
   της 7ης Νοεμβρίου 2016
   για την καταχώριση ονομασίας στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Anguria Reggiana (ΠΓΕ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012 για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 50 παράγραφος 2 στοιχείο α) του κανονισμού (ΕΕ) αριθ. 1151/2012, η αίτηση που υπέβαλε η Ιταλία για την καταχώριση της ονομασίας «Anguria Reggiana» δημοσιεύτηκε στην Επίσημη Εφημερίδα της Ευρωπαϊκής Ένωσης
                   (2).

               (2)

               Δεδομένου ότι καμία δήλωση ένστασης δεν έχει κοινοποιηθεί στην Επιτροπή, βάσει του άρθρου 51 του κανονισμού (ΕΕ) αριθ. 1151/2012, η ονομασία «Anguria Reggiana» πρέπει να καταχωριστεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Καταχωρίζεται η ονομασία «Anguria Reggiana» (ΠΓΕ).
   Η ονομασία που αναφέρεται στο πρώτο εδάφιο αφορά προϊόν της κλάσης 1.6. Φρούτα, λαχανικά και δημητριακά, νωπά ή μεταποιημένα, του παραρτήματος XI του εκτελεστικού κανονισμού (ΕΕ) αριθ. 668/2014 της Επιτροπής (3).
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 7 Νοεμβρίου 2016.

            Για την Επιτροπή,

            εξ ονόματος του Προέδρου,

         Phil HOGAN

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  ΕΕ C 250 της 9.7.2016, σ. 4.

      (3)  Εκτελεστικός κανονισμός (ΕΕ) αριθ. 668/2014 της Επιτροπής, της 13ης Ιουνίου 2014, για τη θέσπιση κανόνων εφαρμογής του κανονισμού (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου για τα συστήματα ποιότητας των γεωργικών προϊόντων και τροφίμων (ΕΕ L 179 της 19.6.2014, σ. 36).


title: Εκτελεστικός κανονισμός (ΕΕ) 2017/1354 της Επιτροπής, της 20ής Ιουλίου 2017, για τον καθορισμό του τρόπου με τον οποίο πρέπει να παρουσιάζονται οι πληροφορίες που προβλέπονται στο άρθρο 10 παράγραφος 10 της οδηγίας 2014/53/ΕΕ του Ευρωπαϊκού Κοινοβουλίου και του Συμβουλίου (Κείμενο που παρουσιάζει ενδιαφέρον για τον ΕΟΧ )

text:
               21.7.2017

               EL

               Επίσημη Εφημερίδα της Ευρωπαϊκής Ένωσης

               L 190/7

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/1354 ΤΗΣ ΕΠΙΤΡΟΠΉΣ
   της 20ής Ιουλίου 2017
   για τον καθορισμό του τρόπου με τον οποίο πρέπει να παρουσιάζονται οι πληροφορίες που προβλέπονται στο άρθρο 10 παράγραφος 10 της οδηγίας 2014/53/ΕΕ του Ευρωπαϊκού Κοινοβουλίου και του Συμβουλίου
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2014/53/ΕΕ του Ευρωπαϊκού Κοινοβουλίου και του Συμβουλίου, της 16ης Απριλίου 2014, σχετικά με την εναρμόνιση των νομοθεσιών των κρατών μελών σχετικά με τη διαθεσιμότητα ραδιοεξοπλισμού στην αγορά και την κατάργηση της οδηγίας 1999/5/ΕΚ (1), και ιδίως το άρθρο 10 παράγραφος 10 και το άρθρο 45 παράγραφος 2,
   Εκτιμώντας τα ακόλουθα:

               (1)

               Το άρθρο 10 παράγραφος 10 της οδηγίας 2014/53/ΕΕ προβλέπει ότι σε περιπτώσεις που υφίστανται περιορισμοί σχετικά με τη θέση σε λειτουργία ή απαιτήσεις για τη χορήγηση άδειας χρήσης, οι διαθέσιμες πληροφορίες στη συσκευασία επιτρέπουν τον εντοπισμό των κρατών μελών ή της γεωγραφικής περιοχής ενός κράτους μέλους όπου υφίστανται περιορισμοί σχετικά με τη θέση σε λειτουργία ή απαιτήσεις για τη χορήγηση άδειας χρήσης. Οι εν λόγω πληροφορίες συμπληρώνονται στις οδηγίες που συνοδεύουν τον ραδιοεξοπλισμό.

               (2)

               Σύμφωνα με το άρθρο 10 παράγραφος 10 της οδηγίας 2014/53/ΕΕ, η Επιτροπή μπορεί να εκδίδει εκτελεστικές πράξεις για τον καθορισμό του τρόπου με τον οποίο πρέπει να παρουσιάζονται οι πληροφορίες που προβλέπονται στο άρθρο 10 παράγραφος 10.

               (3)

               Οι εν λόγω εκτελεστικές πράξεις εκδίδονται με τη διαδικασία εξέτασης στην οποία παραπέμπει το άρθρο 45 παράγραφος 2 της οδηγίας 2014/53/ΕΕ.

               (4)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής αξιολόγησης της πιστότητας και εποπτείας της τηλεπικοινωνιακής αγοράς, που έχει συσταθεί σύμφωνα με το άρθρο 45 της οδηγίας 2014/53/ΕΕ,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο παρών κανονισμός καθορίζει τον τρόπο με τον οποίο πρέπει να παρουσιάζονται οι πληροφορίες που προβλέπονται στο άρθρο 10 παράγραφος 10 της οδηγίας 2014/53/ΕΕ και εφαρμόζεται μόνο σε ραδιοεξοπλισμό ο οποίος υπόκειται σε περιορισμούς σχετικά με τη θέση σε λειτουργία ή απαιτήσεις για τη χορήγηση άδειας χρήσης σε τουλάχιστον ένα κράτος μέλος.
   Άρθρο 2
   1.   Όταν ραδιοεξοπλισμός υπόκειται σε περιορισμούς σχετικά με τη θέση σε λειτουργία ή απαιτήσεις για τη χορήγηση άδειας χρήσης, όπως προβλέπεται στο άρθρο 10 παράγραφος 10 της οδηγίας 2014/53/ΕΕ, στη συσκευασία του ραδιοεξοπλισμού τίθενται ευκρινώς και ευανάγνωστα:

               α)

               εικονόγραμμα, όπως ορίζεται στο παράρτημα I· ή

               β)

               οι λέξεις «περιορισμοί ή απαιτήσεις», σε γλώσσα εύκολα κατανοητή από τους τελικούς χρήστες, όπως καθορίζεται από το οικείο κράτος μέλος και, στη συνέχεια, οι συντομογραφίες των κρατών μελών, όπως ορίζεται στο παράρτημα II, στα οποία υφίστανται τέτοιοι περιορισμοί ή απαιτήσεις.

         2.   Όταν ραδιοεξοπλισμός υπόκειται σε περιορισμούς σχετικά με τη θέση σε λειτουργία ή απαιτήσεις για τη χορήγηση άδειας χρήσης, όπως προβλέπεται στο άρθρο 10 παράγραφος 10 της οδηγίας 2014/53/ΕΕ, στις οδηγίες που συνοδεύουν τον ραδιοεξοπλισμό παρατίθενται, σε γλώσσα εύκολα κατανοητή από τους τελικούς χρήστες, όπως καθορίζεται από το οικείο κράτος μέλος, ο κατάλογος των κρατών μελών και των γεωγραφικών περιοχών κρατών μελών όπου υφίστανται τέτοιοι περιορισμοί ή απαιτήσεις, καθώς και τα είδη των περιορισμών ή απαιτήσεων που υφίστανται σε κάθε κράτος μέλος και κάθε γεωγραφική περιοχή κράτους μέλους.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης και εφαρμόζεται από τις 9 Αυγούστου 2018.
   Ραδιοεξοπλισμός ο οποίος διατίθεται στην αγορά μετά τις 8 Αυγούστου 2017 και συνάδει προς τις διατάξεις του παρόντος κανονισμού θεωρείται ότι συνάδει προς το άρθρο 10 παράγραφος 10 της οδηγίας 2014/53/ΕΕ.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 20 Ιουλίου 2017.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 153 της 22.5.2014, σ. 62.

      ΠΑΡΑΡΤΗΜΑ I

         Εικονόγραμμα

                  1.

                  Το εικονόγραμμα είναι σε μορφή πίνακα.

                  2.

                  Το εικονόγραμμα περιλαμβάνει το ακόλουθο σήμα:

                  3.

                  Το εικονόγραμμα αναφέρει επίσης, κάτω ή δίπλα από το σήμα που αναφέρεται στο σημείο 2, τις συντομογραφίες των κρατών μελών, όπως ορίζεται στο παράρτημα II, όπου υφίστανται περιορισμοί σχετικά με τη θέση σε λειτουργία ή απαιτήσεις για τη χορήγηση άδειας χρήσης.

                  4.

                  Το εικονόγραμμα και το περιεχόμενό του μπορεί να έχουν διάφορες μορφές (π.χ. χρώμα, μορφή συμπαγής ή με περίγραμμα, πάχος γραμμών), υπό τον όρο ότι παραμένουν ευκρινή και ευανάγνωστα.

                  5.

                  Παραδείγματα εικονογράμματος:

                              ES

                              LU

                              RO

                              CZ

                              FR

                              HU

                              SI

                              DK

                              HR

                              BG

                              EE

                              BE

      ΠΑΡΑΡΤΗΜΑ II

         Συντομογραφίες

      Οι συντομογραφίες των κρατών μελών έχουν ως εξής:
      Βέλγιο (BE), Βουλγαρία (BG), Τσεχική Δημοκρατία (CZ), Δανία (DK), Γερμανία (DE), Εσθονία (EE), Ιρλανδία (IE), Ελλάδα (EL), Ισπανία (ES), Γαλλία (FR), Κροατία (HR), Ιταλία (IT), Κύπρος (CY), Λετονία (LV), Λιθουανία (LT), Λουξεμβούργο (LU), Ουγγαρία (HU), Μάλτα (MT), Κάτω Χώρες (NL), Αυστρία (AT), Πολωνία (PL), Πορτογαλία (PT), Ρουμανία (RO), Σλοβενία (SI), Σλοβακία (SK), Φινλανδία (FI), Σουηδία (SE) και Ηνωμένο Βασίλειο (UK).